NHF Region Øst

**Referat fra regionstyremøte nr.8**

**2016-18**

 Tidspunkt: Torsdag 21 september 2017

 Møtetid: 1700 – 2100

Sted: Strømmen

 Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Anne Berit Lund Haube | Leder | X |  |  |
| Svein Storjord | Nest-leder | X |  |  |
|  Hanne Skogli | Styremedlem | X |  |  |
| Kjersti Arntsen | Styremedlem | X |  |  |
| Nina Frivold |  Styremedlem |  | X |  |
| Jan-Ivar Lorentzen | Styremedlem | X |  |  |
| Magnus Berg | Styremedlem | X |  |  |
| Kjetil Strømseth | Varamedlem | X |  |  |
|  |  |  |  |  |
|  |  |  |  |  |
| Marianne Aarønes | Seksjonsleder | X |  | Informasjonsaker |
| Karin Hansen | Daglig leder | X |  |  |

**Saksoversikt:**

**54/16-18: Halvårs- regnskapet 2017**

**55/16-18: Styremøte i Kroatia**

**56/16-18: Regionstinget 2018**

**57/16-18: Anleggsatlas**

**58/16-18: ØIK anleggs høring**

* **Info-saker fra daglig leder**
* **Administrasjonen**
* **Klubbhuset – egen rapport**
* **Nasjonal ledergruppe**
* **Dommersamlinger**
* **Status Landsturneringa**
* **SPU miljøer**
* **Handlingsplanen – egen rapp**

**54/16-18: Halvårs-regnskapet 2017**

Sammen med styreinnkallinga fulgte regnskaps/noterapporten for 1. halvår 2017. I tillegg fulgte en forklaring til regnskapet.

Regnskapet viser et resultat som er kr. 1.496.957,- bedre enn budsjett.

Ca kr. 700.000 av avviket, er mer inntekter som er en følge av større vekst i antall lag og aktivitet.

 **RS-vedtak i sak nr. 54:**

Styret godkjente regnskapet som fremlagt for 1. halvår 2017.

**55/16-18: Styremøte i Kroatia**

Det er nå gjort en bestilling av billetter gjennom Escape.

Anne Berit tok en gjennomgang av møtevirksomheten og programmet i sin helhet.

Styret tok også en gjennomgang av utgiftene og fordelingen av hva som dekkes av regionen og hva som dekkes av hver enkelt privat.

 **RS- vedtak i sak nr. 55:**

Styret tok informasjonen til etterretning og alle meldte at de kunne bli med unntatt Kjersti Arntsen.

Daglig leder tar inn de endringene som kom ift programmet og navnelistene sendes nå inn.

**56/16-18: Regionstinget 2018**

Vedlagt innkallinga fulgte en fremdriftsplan for Regionstinget 2018.

Styret vedtok tingkontingenten og størrelen på ekstra representant og evnt observatører.

Styremøte i november avgjør om man skal ha noe eget foredrag – gruppediskusjoner e.l.

**RS- vedtak i sak nr. 56:**

Styret vedtok at tingkontingenten for 2018 settes til

kr. 500, pr klubb – denne summen dekke da deltakelse og opphold for 1 person. Klubbrepresentant nr 2 betales av klubben med kr. 500,- pr person.

Der påmeldte representanter IKKE møter, vil klubben bli fakturert med kr. 2.000,-.

Klubbene har fremdeles mulighet til å ha med en observatør - §14(5), denne må klubbene selv betale med kr. 500,-.

Resten av utgiftene tas av regionen.

Styret ber om at administrasjonen følger opp klubber med utestående og gir disse en egen frist å betale i god tid før regionstinget, eller de mister sine rettigheter - § 14(6).

Daglig leder avtaler med 2 dirigenter.

**57/16-18: Anleggsatlas**

Vedlagt innkallinga fulgte siste oppdaterte mal for fremleggelse i kommunene – lik for hele Norge.

 **RS- vedtak i sak nr. 57:**

Styret tok informasjonen til etterretning.

Det var ingen innspill på malen som skal brukes.

Styret fordelte oppgavene om å ringe og avtale møter.

Svein, Hanne og Jan Ivar la frem de kommunene som vil være aktuelle å møte for å fremme mere tid eller gratis leie.

Vi avventer at atlaset er heltferdig og kvalitetssikret, så er det planlagt start i slutten av oktober 2017 hvis planene holder datoene som er satt.

**58/16-18: ØIK Anleggshøring**

ØIK har sendt ut og bedt om innspill i sitt arbeid med anlegg i Østfold.

RS sine ansvarlige har fått muligheten til å komme med innspill.

Ansvarlig for anlegg i administrasjonen har nå sendt over regionens innspill innen fristen. Region Øst har ingen konkrete byggesaker vi spiller inn.

Regionen har pekt på flere konkrete kommuner i Østfold med dårlig eller kritisk dekning av hallflater.

I tillegg er det pekt på forskjellene når det gjelder å betale for treningstid.

Det er da referert til Håndballens anleggsatlas.

**RS- vedtak i sak nr. 58:**

Styret tok orienteringen til etterretning.